Trelis/gawiki huggingface dataset:
Inis Bó Finne (Contae na Gaillimhe). Is oileán í Inis Bó Finne a bhfuil achar 9.4 km2 (3½ míle cearnach) aici agus atá suite timpeall 8 km (5 míle) ó chósta Chontae na Gaillimhe, Cúige Chonnacht, Éire, agus a bhfuil fáil ar le bád farantóireachta ón Chloigeann.
Stair.
Níl aon fhianaise ar shaol Mesolithic ar an Oileán. Meastar go raibh Inis Bó Finne áitrithe chomh fada siar le 8000-4000 R.C. Tá an chéad stair taifeadta den oileán dátaithe ó amanna roimh an gCríostaíocht. Thóg Colmán mainistir ann sa 7ú haois, áit ar thóg an eaglais Mainistir Cholmáin sa 13ú haois. Thóg foghlaí mara as an Spáinn caisleán ar an oileán agus úsaideadh é mar chuid bhunáit mhíleata Bhriontanach sa 17ú haois sruthlamach.
Bhí na gná-fhadhbanna ag feirmeoirí agus iacairí mar gheall ar leithlisiú. Cosúil le oileáin eile, bhí titim mór ina daonra. Sa bhliain 1841 (roimh an Ghorta Mhóir), ba é 1,404, a thit go 762 sa bhliain 1901 agus 200 sa bhliain 1996. Le déanaí, tá an turasóireacht ag cuidiú chomh maith le hiascaireacht gliomaigh, agus tá dhá óstán ann. Seirbhisí eile atá ann ná stáisiún cumhachta, siopaí, oifig phoist, bialann, scoil agus séipéal. Na príomh-ghníomhaíochtaí san oileán inniu ná turasóireacht, feirmeoireacht agus iascaireacht. 
Tíreolaíocht.
Tá oileáin Inis Bó Finne comhdhéanta beagnach go hiomlán le clabairí Siolúracha agus sceallaí a théann chomh hard le 89m. Tá dhá thriain den oileán comhdhéanta le coimíneacht, ina bhfuil an príomhghnáthóg le fraoch, léirithe ag pobail fraoigh tirim agus fliuch araon. Tá go leor locha olagatrófach beaga lonnaithe san oileán. An corp uisce is mó ná Loch Loch Bó Finne aicmithe mar mhurlaigh. In iarthar an oileáin, tarlaíonn limistéar beag duimhche gainnimh. Tá an chuid eile den oileán faoi chothú, leis an gcuid is mó den limistéar faoi fhéarach agus ar chéatadán níos lú féar tirim, cuid bheag ina chuirtear prátaí agus gránaigh. Áirítear le conláistí san oileán siopa áitiúil, ionad pobail, rothair ar cíos, bialanna, óstán, agus bunscoil.
Adewale Akinnuoye-Agbaje. Is aisteoir é Adewale Akinnuoye-Agbaje a rugadh sa Bhreatain ar 22 Lúnasa 1967. Is ón Nigéir dá mhuintir agus chuir siad fúthu i Londain. Rugadh Akinnuoye-Agbaje in Islington agus tá ceathrar deirfiúr aige. Tá a lán teangacha aige - Béarla, Iodáilis, Iarúibis (teanga a thuismitheoirí) agus Svahaílis. Bhain sé amach céim mar Mháistir sa Dlí i gColáiste an Rí i Londain. Is Búdaí é Akinnuoye-Agbaje agus tá sé ar lucht leanúna Arsenal F.C.
Rinne Adewale páirt an bhithiúnaigh Simon Adebisi ar "Oz", clár de chuid HBO, agus páirt Mr Eko ar "Lost", clár teilifíse de chuid ABC i Meiriceá. D'iarr sé cead scoir de bharr bhás a thuismitheoirí agus chun scannán a stiúradh. Déanann sé a chuid féin d'aon pháirt a fhaigheann sé (rud ba chúis leis an iomrá gur chaill sé a pháirt in “Lost” toisc gur ghabh sé neamhchuidiúlacht an charachtair air féin). 
Tháinig sé os comhair an cheamara den chéad uair sa bhliain 1994 i bhfíseán Dawn Penn le haghaidh "No, No, No (You Don't Love me)", amhrán lasta dá cuid. Timpeall an ama chéanna bhí sé feiceáil san fhíseán a bhí ag gabháil le "Jealousy", amhrán de chuid na Pet Shop Boys a raibh an-ráchairt air. Is iomaí páirt a rinne sé i scannáin ó shin, agus bhí sé ina ath-thíoránach Afracach in "The Bourne Identity" (2002).
Cnámha chaol na láimhe. In anatamaíocht an duine, séard is caol na láimhe, nó rosta, ann ná an ceangailt caol inlúbtha idir an rí agus bos na láimhe. Go bunúsach is sraith dhúbálta de chnámha beaga gearra, na carpasaigh, atá fite fuaite chun bacán solúbtha a chruthú. Ceadaíonn alt chaol na láimhe (articulatio radiocarpea) trí chéim de shaoirse.
Naveen Andrews. Is aisteoir é Naveen William Sidney Andrews a rugadh ar an 17ú Eanáir 1969 i Londain. Athnaítear Andrews mar gheall ar a rólanna sna scannáin The English Patient agus Grindhouse, chomh maith lena ról mar Sayid Jarrah ar an gclár teilifíse ABC "Lost".
Henry Ian Cusick. Rugadh aisteoir Henry Ian Cusick ar an 17ú Aibreáin, 1967 i dTrujillo, Peiriú. D'fhás sé ar Oileán na Tríonóide agus Tobága go dtí go raibh sé 15 bhliain d'aois chuaigh sé chun cónaí san Albain. Tá Cusick mar Desmond Hume ar clár teilifíse de chuid ABC, Lost.
Inchinn. In ainmhithe, is í an inchinn ionad riartha an chórais lárnaigh néaróige, atá taobh thiar d'iompar an ainmhí. Is cuid den néarchóras lárnach í in ainmhithe le siméadracht dhéthaobhach, a comhordaíonn is a rialaíonn cuid mhaith de ghníomhaíochtaí na colainne. 
Sa cholainn dhaonna, chomh maith le rialú na gluaiseachta, brath ionchuir chéadfaigh, agus raon leathan próiseas fiseolaíochta, feidhmíonn sí mar orgán smaointeoireachta agus cuid mhaith réigiúin tiomnaithe d'fheidhmeanna intleachtúla ar leith (mar shampla, urlabhra, áireamh, measúnú, déanamh cinntí). 
Is í an inchinn an ball beatha is mó tábhacht agus, b’fhéidir, is lú a bhfuil tuiscint againn air. 
Feidhm.
Tá an inchinn suite sa chuas cráiniach, cosanta ag blaosc an chinn, agus i ngiorracht do threalamh príomhúil céadfach; radharc, éisteacht, cothromaíocht, blas agus boladh. Tá inchinn ag na veirteabraigh ar fad, agus tá inchinn lárnaithe ag formhór na n-inveirteabrach. Tig leis an inchinn a bheith an-chasta. Mar shampla, tá thart ar 23 billiún néarón san inchinn dhaonna, agus gach ceann acu sin ceangailte le suas le 10,000 néarón eile. 
Tá na néaróga cráiniacha mar chuid den lárchóras néarógach atá ceangailte go dlúth leis an inchinn.
Is féidir an inchinn a roinnt ina 3 chuid: 
Tá sí leanúnach le corda an dromlaigh ag an medulla oblongata (cuid de stoc na hinchinne). 
Cuimsíonn sí na leathsféir chráiniacha agus stoc na hinchinne cuasa (na méadailíní) atá leanúnach le canáil lárnach chorda an dromlaigh, agus is istigh ansin a tháirgtear an sreabhán ceirbrispíonach. 
Tagann 12 phéire néaróg chráiniach amach as an inchinn freisin, ag dul síos corda an dromlaigh chuig orgáin is fíocháin sa cholainn. 
Neamhord.
I measc na neamhord, na ngalar is na n-ionfhabhtuithe a fhaigheann an inchinn tá stróc, pairilis cheirbreach, néaltrú, titimeas, hidriceifealas, agus meiningíteas. D'fhéadfadh sé nach n-aithneofaí an neamhord ar feadh na mblianta.
Matthew Bellamy. Ceoltóir Sasanach is ea Matthew James Bellamy, a rugadh ar an 9 Meitheamh sa bhliain 1978 in Cambridge. Is eisean an t-amhránaí, seinnteoir giotáir agus seinnteoir méarchláir sa bhanna ceoil Muse. Is é an príomhscríbhneoir amhráin agus fórsa cruthaitheach an bhanna. Is aindiachaí é Bellamy.
Giotáraí tréitheach é Bellamy, agus chríochnaigh a "riff" ón rian "Plug in Baby" ag uimhir a hocht sa tsuirbhé "Top 100 Riffs" a bhí déanta ag an iris "Total Guitar". Seinneann Belly roinnt giotáir éagsúla, mar shampla Manson, Fender 'Aloha' Stratocaster, Gibson Les Paul DC Lite, Gibson SG, Jackson Randy Rhoads, Parker 'Fly', Peavey EVH Wolfgang agus Yamaha Pacifica.
Alkmaar. Cathair atá suite i dtuaisceart na hÍsiltíre is ea Alkmaar, agus é nasctha le hAmstardam trí "Rijksweg 9" (mórbhealach an A9). Sa bhliain 2007 bhí 94,216 duine ina gcónaí sa chathair. Tá clú agus cáil ar fud an domhain ar mhargadh cáise traidisiúnta Alkmaar. 
Turasóireacht.
Is díol spéise do thurasóirí é margadh cáise na cathrach, lonnaithe ag an Waagplein. Is éard atá sa Waagplein ná cearnóg taobh amuigh den "Waag", nó an teach meáite, ait inar ndéanadh gach saghas ábhar (cáis ach go háirithe) a mheá. Go traidisiúnta, bíonn an margadh ar siúl ar an gcéad Aoine in Aibreán, agus bíonn margadh deireanach an tséasúir ann ar an gcéad Aoine de Mheán Fómhair. Ní fíormhargadh é, ach taispeántas a léiríonn seantraidisiún na cáiseoireachta, mar a bhí fadó in Alkmaar. Deanann sé ceiliúradh ar cháis thraidisiunta an réigiúin. Ní féidir cáis a cheannach ag an margadh féin, ach bíonn seastáin go flúirseach ina thimpeall, áit ar féidir an uile ní a cheannach, idir cáis agus cuimhneacháin.
Tá oifig turasóireachta na cathrach lonnaithe sa Waag, chomh maith le hiarsmalann cáise. Ina theannta sin, tá dhá amharclanna, pictiúrlann mhór, agus iarsmalanna éagsúla eile sa chathair (iarsmalann bheorach agus ceann eile go hiomlán bunaithe ar an ngrúpa "The Beatles" ina measc). Ó thaobh siamsaíochta oíche de, ta an t-uafás tithe tábhairne lonnaithe mórthimpeall ar an Waag.
Naisc Sheachtracha.
Suíomh oifigiúil Alkmaar
Dlí Ohm. Maíonn dlí Ohm go bhfuil an sruth, i gciorcad leictreach, atá ag dul trí sheoltóir idir dhá phointe, i gcoibhneas díreach leis an difríocht poitéinsil (sé sin titim i voltas) trasna an dá phointe, agus i gcoibhneas inbhéartach leis an bhfriotaíocht eatarthu. 
Is riail bhunúsach í i gcúrsaí srutha leictrigh. “Má bhíonn foinse voltais mar chill leictreach nó dineamó ann, agus má cheanglaítear ceann amháin de sheoltóir miotalach líneach le teirminéal dearfach na foinse, is an ceann eile leis an teirminéal diúltach, sreabhann sruth leictreach tríd an seoltóir. Is é an voltas a fheidhmíonn chun an sruth a bhrú chun tosaigh. Is é dlí Ohm go bhfuil an sruth díreach i gcomhréir leis an voltas idir cinn an tseoltóra, nó go bhfuil an cóimheas idir voltas (i voltais, V) is an sruth (in aimpéir, A) ina thairiseach” . 
Tugtar an fhriotaíocht ar an gcóimheas thuas, agus is é an t-óm (n) a aonad. Más beag an fhriotaíocht is maith an seoltóir chun seolta leictrigh, agus más an-mhór an fhriotaíocht ní shreabhann oiread ar fiú trácht air de shruth. 
Ainrnnítear an riail seo in onóir don eolaí Gearmánach Georg Ohm (1787-1854) a d'fhionn an ceangal I = V/R.
Emilie de Ravin. Is ban-aisteoir Astrálach í Emilie de Ravin a rugadh ar an 27ú Nollaig, 1981. Tá cáil ar de Ravin mar gheall ar a ról i gclár teilifíse de chuid "ABC", Lost mar Claire Littleton agus mar Emily Kostich sa scannáin Brick.
Saol roimh Cáil.
Rugadh agus tógadh de Ravin i Mount Eliza, Victoria, na hAstráile. Rinne sí staidéar ar an bailé óna raibh sí naoi mbliana d'aois i scoil bhailé Christa Cameron i Melbourne agus mhúin a mháthar ón baile í. Nuair a bhí sí cúig-déag bliana d'aois ligeadh isteach san "Austrailian Ballet School" í, áit nach glacadh ach na dámhsóirí ab fhearr. Agus í ansin ghlac sí páirt i léiriúcháin de chuid an "Austrailian Ballet" agus "Danceworld 301" chomh maith. Rinne de Ravin staidéir ar an aisteoireacht sa "National Institute of Dramatic Art" san Astráil agus le "Prime Time Actors Studio" i Los Angeles.
Gairm.
An chéad ról mór a bhí ag de Ravin ná mar Curupira sa chlár teilifíse Beastmaster. I ndiaidh sin lean sí uirthi chun ról a fháil mar eachtráin/hibrid daonna, Tess Harding, sa chlár teilifíse de chuid "the WB", Roswell. Fuair sí an ról seo i Roswell mí amháin i ndiaidh di Los Angeles a shroiceadh agus ní raibh sí ach ocht mbliana déag d'aois ag an am. Níos déanaí, sa bhliain 2004, fuair sí páirt mar príomhaisteoir sa i Lost mar Claire Littleston, bean torrach. Sa bhliain 2006 bhí páirt aici in dhá scannáin, Brenda Carter i The Hills Have Eyes, agus mar Emily Kostich i Brick, scannán a bhfuair fáiltiú ollmhór ag an Sundance Film Festival an bhliain sin. Sa bhliain 2007 fuair de Ravin onóir uaidh an "Austrailians In Film Council", ghradam atá faighte ag leithéidí Nicole Kidman, Russell Crowe, Heath Ledger agus Hugh Jackman. Sa bhliain 2008 beidh de Ravin páirteach sna scannáin Ball Don't Lie agus The Perfect Game. Tá ráflaí ann go mbeidh sí ag glacadh páirt Rosalie Hale san athchóiriú ar Twilight a mbeidh á dhéanamh go luath, ach níl sé seo cinntithe go fóill.
Saol pearsanta.
Phós de Ravin aisteoir, Josh Janowicz, ar 19ú Meitheamh 2006, ach scair siad óna chéile i Mí Eanáir, 2007. Tá an bheirt i mbun colscaradh a fháil.
The Blizzards. Is banna ceoil Éireannach é The Blizzards. Bunaíodh an banna i Mhuilean gCear sa bhliain 2003. Tá duaiseanna imodúla buaite acu agus ildhíolachán taifead platanam bainte amach acu. Tá dhá albam acu, "A Public Display of Affection" agus The Domino Effect.
Chuaigh a céad shingil "First Girl To Leave Town" isteach sna cairteanna Éireannach ag uimhir a haon déag i 2005. Síníodh an banna do Universal Music Ireland agus go luath, bhí dhá shingil acu sa barr deich Éireannach le "Trouble" agus "Fantasy" Scaoileadh a gcéad albam "A Public Display Of Affection" i nDeireadh Fómhair 2006.
Scaoileadh a dhara album "The Domino Effect" i 2008.
Dioscliosta.
A Public Display of Affection
Michael Emerson. Is aisteoir Meiriceánach é Michael Emerson a rugadh ar an 7ú Meán Fómhair, 1954. Tá cáil air mar gheall ar a charachtair Ben Linus sa chlár teilifíse Lost, de chuid ABC.
Volkswagen Lupo. Gluaisteán de dhéantús na Gearmáine is ea an Volkswagen Lupo. Bhí saol na cathrach ar intinn ag an déantúsóir nuair a dhear sé an gluaisteán beag seo, agus bhí an carr á thairgeadh ag an gcomhlacht Volkswagen ón mbliain 1998 go dtí 2005. Tá toilleadh innill beag ag an gcuid is mó de na carranna seo (1.0 lítear), agus tá siad sách eacnamaíoch ó thaobh na gcostas reatha de. Cé go bhfuil an carr seo beag, tá a dhóthain spáis taobh istigh - is féidir 833 lítear de bhagáiste a chur isteach i Lupo amháin leis na suíocháin chúil in íochtar.
Matthew Fox. Aisteoir Meiriceánach is ea Matthew Fox. Rugadh Fox i bPennsylvania i Meiriceá ar an 14ú Iúil 1966. Tógadh i stát Wyoming é, áfach. Ba iad a rólanna sa chlár teilifíse "Party of Five" agus mar an príomhcharachtar in "Lost", Mack Sheppard (2004–2010), a thuill clú dó.
Chuir a theaghlach fúthu in Wyoming ar an tearmann Indiach Wind River agus gan ach bliain amháin d'aois slánaithe aige. Múinteoir scoile ab ea a mháthair agus thóg a athair eallach agus capaill, chomh maith le heorna. D'fhreastail Fox ar Ollscoil Columbia agus thuill sé baitsiléir san eacnamaíocht ón scoil úd sa bhliain 1989.
Tá Fox pósta ar Margherita Ronchi, bean Iodálach a casadh air in Ollscoil Columbia, agus tá beirt pháistí acu. Tá an-spéis ag Fox san eitleoireacht agus tá Bonanza G36 aige.
Jorge Garcia. Is aisteoir é Jorge Garcia a bhfuil cáil air mar gheall ar a rólanna sa chlár teilifíse "Becker" mar Hector Lopez agus ar "Lost" mar Hugo "Hurley" Reyes.
Rugadh Garcia ar 28ú Aibreáin, 1973 in Omaha, Nebraska sna Stáit Aontaithe.
Lios Póil. Baile beag i gContae Chiarraí na hÉireann is ea Lios Póil. Tá sé suite in aice le Bealach Náisiúnta Tánaisteach an N86 thart ar ocht gciliméadair soir ón Daingean ar thaobh Chill Airne agus 40 km ó Thrá Lí ar leithinis Chorca Dhuibhne. Cuid de Ghaeltacht Chontae Chiarraí atá ann.
Daonra.
Tá Lios Póil déanta suas do dhá pharóiste Cinn Áird agus Minn Áird.Sa daonáireamh 2011 bhí 388 daoine i Minn Áird shuas duine amháin ó 387 i 2006.Bhí 355 daoine i Cinn Áird i 2011 síos ó 381 sa daonáireamh i 2006. San iomlán bhí 743 daoine I Lios Póil de réir an daonáireamh i 2011.
Feidhmeanna.
Braitheann eacnamaíocht Lios Póil go mór ar an gceantar máguaird toisc go bhfuil deiseanna fostaíochta sa sráidbhaile féin teoranta go maith. Tuath oscailte is ea an tírdhreach mórthimpeall a úsáidtear le haghaidh talmhaíochta den chuid is mó, foinse fostaíochta traidisiúnta atá fíorthábhachtach. Foinse fostaíochta eile is ea an cairéal atá cóngarach do Lios Póil. Tá formhór an daonra fostaithe in earnáil na seirbhísí, mar shampla an tionscal turasóireachta. Taistealaíonn go leor daoine ón gceantar go dtí lárionaid eile le haghaidh oibre, .i. Trá Lí nó An Daingean go háirithe.
Seirbhísí Pobal.
Tá réimse bunúsach de sheirbhísí ar fáil sa sráidbhaile agus ina chóngaracht. Mar shampla, tá oifig an phoist, Scoil Náisiúnta Naomh Eoin Baiste, Séipéal Naomh Eoin Baiste, Siopa Uí Chatháin, Halla Poiblí, Tigh Tábhairne Uí Shúilleabháin, gort peile agus forbairtí tithe saoire suite i lios Póil. Téann go leor daoine go dtí An Daingean i gcomhair a lán seirbhísí eile mar níl siad le fáil in Abha Na Scáil ach an oiread. 
Féile Lios Póil.
Bíonn an fhéile seo ar siúl i mí Lúnasa. Bíonn rud éigin ar siúl do gach aoisghrúpa le linn na féile, mar shampla rince Gaelach, ealaíon, tráth na gceist, ceirdeanna, tóraíocht taisce le cairt, caid, tarrac téide, lúthchleasaíocht agus siúlóid sléibhe.
Maggie Grace. Rugadh Margaret Grace Denig (Maggie Grace) ar an 21ú Meán Fómhair, 1983 i gColumbus, Ohio sna Stáit Aontaithe. Is ban-aisteoir í a bhfuil cáil uirthi mar gheall ar a ról ar shraith theilifíse ABC, "Lost" mar Shannon Rutherford.
Josh Holloway. Rugadh Josh Holloway in San Jose, California ar an 20ú Iúil 1969. Is aisteoir é Holloway a athnítear mar James "Sawyer" Ford ar an gclár teilifíse "Lost".
Jason McKay. Is dornálaí gairmiúil é Jason McKay atá bunaithe i mBéal Feirste. Is as Droichead na Banna, Contae an Dúin é agus rugadh e ar an 11 Deireadh Fómhair 1977. Bíonn sé ag troid ag formheanmheáchan, agus ba churadh na hÉireann é ag trom-mheáchan éadrom é tráth. Ag leibhéal amaitéarach, bhí an bua aige i gcoinne John Duddy. Bronnadh teideal churadh Ulaidh air ansin sa chatagóir "meánmheáchan éadrom sinsear".
Ross O'Carroll. Imreoir iománaíochta le Baile Átha Cliath agus Cill Mochuda na Crócaigh is ea Ross O'Carroll. D'imir sé do fhoireann shinsir Bhaile Átha Cliath den chéad uair i gComórtas Laighin 2007 i gcoinne Loch Gorman agus scóráil sé 1-01. Bhí sé ar an bpainéal nuair a bhuaigh foireann Bhaile Átha Cliath Craobh Peile na hÉireann sa bhliain 2011. Is deartháir é leis an bpeileadóir Rory O'Carroll.
Bhuaigh sé Craobh Laighin le foireann mhionúir Bhaile Átha Cliath sa bhliain 2005.
Bhuaigh sé Craobh Laighin le foireann faoi 21 Bhaile Átha Cliath sa bhliain 2007.
Bhuaigh sé an Corn Dr. Croke, Craobh Éireann na scoileanna le Coláistí Átha Cliath.
Home and Away.  Is sobaldráma Astrálach é Home and Away ("Sa Bhaile is i gCéin") a léirítear i Sydney na hAstráile ag Seven Network ón mbliain 1987 i leith. I dtosach dhírigh an clár ar charachtair Phippa agus Thom Fletcher a bhí i gceannas ar an Summer Bay Caravan Park agus a chónaigh ansin le scata páistí ar altramas. Mhéadaigh scóip an chláir le himeacht aimsire cé go bhfuil sliocht na gcarachtar sin fós le feiscint sa chlár agus an Caravan park lárnach ann chomh maith. Craoltar an clár i dtíortha go leor; an Ríocht Aontaithe, an Nua-Shéalainn, Éire, An Eastóin, an Fhrainc, an Iorua, an tSualainn, Iosrael agus roinnt mhaith tíortha de chuid na hÁise.
Fight Like Apes. Banna rac-cheoil Éireannach is ea Fight Like Apes. Is iad seo na baill:
Belfield. Áit í Belfield ar thaobh deiscirt Bhaile Átha Cliath, in Éirinn. Fuair sé an t-ainm "Belfield" ó theach Belfield agus Demense, ceann de na hocht airí a bhí ceannaithe nuair a bunaíodh an príomhchampas ag Coláiste Ollscoile Bhaile Átha Cliath.
Moladh Belfield sular beartaíodh go mbeadh aerfort Bhaile Átha Cliath lonnaithe i mBaile Choilín. Faoi láthair tá Belfield comhchiallach leis an gColáiste Ollscoile Bhaile Átha Cliath toisc go bhfuil sé an suíomh ina bhfuil príomhchampas na Ollscoile sin (106 acra) suite. 
Sa tsuíomh sin atá páirc oifige Belfield, áit ina bhfuil Hewlett-Packard, agus Páirc Belfield, áit ina imríonn foireann sacair an Choláiste Ollscoile Bhaile Átha Cliath.
Samúraí. Ba théarma d'uasal-aicme mhíleata na Seapáine réamh-thionsclaithe é Samúraí. Tagann an focal ón mbriathar ársa samorau, a d'athraigh go saburau, a chiallaíonn "chun freastal" mar sin is searbhónta atá sa Samúraí, sé sin le rá gur searbhónta Thiarna atá ann. Bhí ardghradam acu agus pribhléidí speisialta ar nós dhá chlaíomh a chaitheamh. Chothaigh siad na cóid bushido de bhuanna comhraic, neamhshuim i bpian, agus dílseacht gan stad, ag gabháil do go leor cathanna áitiúla. Cé go raibh réamhtheachtaithe acu in oifigigh mhíleata agus riaracháin níos luaithe, tháinig na samúraí chun cinn go fírinneach le linn shogunate Kamakura, ag rialú ó c.1185–1333. Rinneadh an aicme pholaitiúil díobh, le cumhacht nach beag ach freagracht shuntasach freisin. Le linn an 13ú haois, bhunaigh na samurai iad féin mar laochra cumasacha i gcoinne na Mongols ionradh. Sna 1870idí b'ionann teaghlaigh samurai agus 5% den daonra. De réir mar a tháinig míleataigh nua-aimseartha chun cinn sa 19ú haois, bhí na Samúraí imithe i léig agus an-chostasach le coinneáil i gcomparáid leis an ngnáthshaighdiúir coinscríofa. Chuir Athchóiriú Meiji deireadh lena róil fheodacha, agus bhog siad isteach i róil ghairmiúla agus fiontraíochta. Fanann a gcuimhne agus a n-arm chun suntais i gcultúr móréilimh na Seapáine.
The Kanyu Tree. Banna popcheoil is ea The Kanyu Tree. Is as Bóthar na Trá, Gaillimh iad. Tá triúr deartháireacha sa bhanna. Deirtear go bhfuil siad cosúil le "The Beach Boys" sa tslí is go mbíonn siad ag canadh in armóin go minic, ach le fuaim níos nua-aimseartha.
Baill an bhanna.
Bhí an banna ar Pop4, clár ceoil ar TG4. Chuadar ar chamchuairt sa Bhreatain ag tabhairt tacaíochta don bhanna "The Saw Doctors".
Ailceimic. I stair na h-eolaíochta, tagraíonn ailcheimic do fhoirm luath de fhiosrú an nádúir agus disciplín luath fealsúnachta agus spioradálta araon, agus an dá cheann acu ag meascadh gnéithe uathu seo a leanas an Cheimic, an Mhiotalóireacht, an Fhisic, an Leigheas, an Astralaíocht, an tSéimeolaícht, an Misteachas, an Spioradáltachas agus an Ealaíon mar chuid de aon mhór-fhórsa.
Tommy Peoples. Ba fhidléir Éireannach é Tommy Peoples. Rugadh i mBaile Suingean, Contae Dhún na nGall é sa bhliain 1948. Bhí sé mar bhall de go leor grúpaí ceoil, 1691 agus The Bothy Band ina measc. Is gnáth dó ceol a chasadh ina aonair lenár linn. Bhí teicníc faoi leith aige a mbreathnaítear air mar stíl atá dílis do stíl fidléireachta Dhún na nGall, agus is minic a ghlaotar "virtuoso" air. Bhí cónaí air ina bhaile dúchais, Baile Suingean, i láthair na huaire, agus is fidléir í a iníon Siobhan Peoples chomh maith.
D'oibrigh Tommy Peoples mar cheoltóir traidisiúnta cónaithe ag an Balor Arts Centre i nDún na nGall. Fuair sé bás ar an 4 Lúnasa 2018.
Dioscliosta.
Comhoibriú - Matt Molloy, Paul Brady agus Tommy Peoples
Maik Taylor. Is imreoir sacair ó Thuaisceart Éireann é Maik Taylor. Imríonn sé faoi láthair le Birmingham City.
Martin Taylor. Is imreoir sacair Sasanach é Martin Taylor. Imríonn sé faoi láthair le Watford mar chúlaí. D'imir sé cheana le Birmingham City.
San Lucia. Tír is ea San Lucia ("Saint Lucia" sa Bhéarla) atá suite i Muir Chairib. Is í Castries an phríomhchathair agus an chathair is mó sa tír.
Líoma. Príomhchathair Pheiriú agus an chathair is mó sa tír úd is ea Líoma (Spáinnis: "Lima"). Tá an chathair suite i ngleannta na n-aibhneacha Chillón, Rímac agus Lurín agus ar chósta an Aigéin Chiúin. Bhunaigh an "conquistador" Spáinneach úd Francisco Pizarro an chathair ar 18 Eanáir 1535 mar Chathair na Ríthe. B'é an chathair is tábhachtaí i bPeiriú na Spáinne, agus tar éis Chogadh Shaoirse Pheiriú rinneadh príomhchathair na tíre de. 
Sa bhliain 2006 bhí 7.8 milliún duine ina gcónaí sa chathair.
Menri (Mainistir). Is mainistir Bhúdaíoch í Mainistir Mhenri (སྨན་རི "sman ri" - Sliabh an Leighis) atá suite sa Tibéid. Bunaíodh í sa bhliain 1405 ag Nyammey Sherab-gyeltsen (1356-1416). Tar éis tamaill, d'iompaigh sí ina mhainistir Bhön is tábhachtaí sa Tibéid. Faoi láthair, tá an lucht mainistreach suite i Dolanji na hIndia
Carlo Farina. Cumadóir agus veidhleadóir Barócach ón Iodáil ba ea Carlo Farina (1600 – 1639). Rugadh é i Mantova na hIodáile agus fuair sé bás i Vín na hOstaire.
Liam Ridgewell. Is peileadóir sacair Sasanach é Liam Ridgewell. Imríonn sé faoi láthair do Birmingham City. Rugadh i Londain sa bhliain 1984 é.
Sebastian Larsson. Is imreoir sacair Sualannach é Alfe Inge Sebastian "Bissen" Larsson. Imríonn sé faoi láthair do Birmingham City. Rugadh in Eskilstuna na Sualainne sa bhliain 1985 é.
Nuuk. Is í Nuuk príomhchathair agus an chathair is mó sa Ghraonlainn. Tá an chathair suite ar chósta iarthair na tíre, 240 km theas ón Ciorcal Artach. Sa bhliain 2012 bhí 16,181 duine ina gcónaí sa chathair. Tugtar an t-ainm Danmhairgis "Godthåb" ar an chathair freisin, ach ón bhliain 1979 is é an fhoirm Ghraonlainnise an fhoirm oifigiúil.
Bhí an chathair bunaithe ag Hans Egede, misinéir Ioruach sa bhliain 1728. Nuair a shroich Egede an cósta, bhí Ionúitigh ina gcónaí i Kangeq in aice le Nuuk. Ag an am seo bhí an Ghraonlainn ina choilíneacht Ioruach. Faoi láthair tá Danmhargaigh agus Graonlannaigh ina gcónaí sa réigiún le chéile.
Achernar. Is é Achernar (α Eri, Alfa Eridani) an réalta is gile ar réaltbhuíon na hAbhann, agus tá sé an deichiú ("10ú") réalta is gile ar spéir na hoíche. Tá sé suite in aice leis an bpointe is faide ó dheas ar an réaltbhuíon.